અંતર, ટોપોગ્રાફી, ઉપરાંત પાઇપલાઇનમાં આવતા વળાંકોને કારણે ગેસના દબાણ પર અસર પડે છે, એમ ઇન્ગલે કહે છે. વધુમાં તેઓ કહે છે કે, જે એક માટે કામગીરી કરે તે કદાચ બીજા માટે ન પણ કરે. એકધારું ગેસનું દબાણ જાળવવા માટે મારે પ્લાન્ટમાં કેટલું છાણ નાખવું જોઇએ, એ સમજતા મને લગભગ 2 માસ જેટલો સમયગાળો લાગ્યો હતો. ઉપરાંત કેવા પ્રકારના પાઇપનો ઉપયોગ કરવો જોઇએ એ અંગે કોઇપણ પ્રકારનું માર્ગદર્શન પ્રાપ્ય ન હતું. મેટલ અને પીવીસી પાઇપ ખૂબ જ ખર્ચાળ હતા ને તેને જમીનની નીચે સ્થાપવી જરૂરી હતી. તેમ છતાં હું ટપક સિંચાઇના પાઇપનો ઉપયોગ કરું છું જે થોડું જોખમી છે. ઇન્ગલે એ એવું પણ કહ્યું કે, સરકારે સબસિડીના દરમાં વધારો કરવો જોઇએ. હાલ 2 ક્યુબિક મિટરની ટાંકીના પ્લાન માટે સરકાર દ્વારા રૂ. 8,000ની સબસિડી આપવામાં આવે છે, જે ફક્ત રાંધણ ગેસના ઉત્પાદન થાય એટલું જ છે. ઘરના પાંચથી સાત સભ્યોની ઇંધણની જરૂરિયાત પૂરી કરવા માટે સામાન્ય રીતે 6 ક્યુબિક મિટર ટાંકીની જરૂરિયાત રહે છે.